CELEX: E2021P0004
Language: sl
Date: 2021-07-09 00:00:00
Title: Tožba podjetja SÝN hf. proti Nadzornemu organu Efte, vložena 9. julija 2021 (Zadeva E-4/21) 2021/C 343/10

26.8.2021   
            
            
               SL
            
            
               Uradni list Evropske unije
            
            
               C 343/29
            
         
      Tožba podjetja SÝN hf. proti Nadzornemu organu Efte, vložena 9. julija 2021
      (Zadeva E-4/21)
      (2021/C 343/10)
      Podjetje SÝN hf., ki ga zastopa odvetnica Dóra Sif Tynes, ADVEL, Kalkofnsvegur 2, 101 Reykjavík, Islandija, je 9. julija 2021 pri Sodišču Efte vložilo tožbo proti Nadzornemu organu Efte.
      Podjetje SÝN hf. Sodišču Efte predlaga, naj:
      
                  1.
               
               
                  razglasi ničnost Odločbe Nadzornega organa Efte št. 023/21/COL z dne 26. marca 2021 o pomoči podjetju Farice ehf. za naložbe v tretji podmorski kabel;
               
            
                  2.
               
               
                  Nadzornemu organu Efte naloži plačilo vseh stroškov postopka.
               
            Pravna podlaga in dejansko stanje ter navedeni tožbeni razlogi:
      
                  —
               
               
                  Podjetje Sýn (v nadaljnjem besedilu: tožeča stranka) je podjetje za elektronske komunikacije in medije, dejavno na vseh trgih telekomunikacij in radiodifuzije na Islandiji, z registriranim poslovnim naslovom Suðurlandsbraut 8 v Reykjavíku. Podjetje izvira iz ustanovitve podjetij Íslandssími hf. in Tal hf. v poznih 90. letih po liberalizaciji zagotavljanja telekomunikacijskih storitev na Islandiji. Tožeča stranka zagotavlja celovite elektronske komunikacijske storitve, vključno s storitvami podatkovnih centrov, pod znamko Vodafone na podlagi sporazuma o partnerstvu z družbo Vodafone Group plc.
               
            
                  —
               
               
                  Podjetje Farice hf. so leta 2002 ustanovili islandski in ferski akterji z namenom priprave, izgradnje in upravljanja podmorskega kabelskega sistema za elektronsko komunikacijo, ki zagotavlja mednarodno povezljivost med Islandijo, Ferskimi otoki in Združenim kraljestvom.
               
            
                  —
               
               
                  Gre za tožbo za razglasitev ničnosti Odločbe Nadzornega organa Efte št. 023/21/COL (v nadaljnjem besedilu: izpodbijana odločba). Izpodbijana odločba je bila sprejeta 26. marca 2021 po priglasitvi islandskih organov z dne 23. marca 2021.
               
            
                  —
               
               
                  Tožeča stranka predlaga razglasitev ničnosti izpodbijane odločbe z obrazložitvijo, da je Nadzorni organ Efte:
                  
                              —
                           
                           
                              kršil svojo obveznost uvedbe formalnega postopka preiskave v skladu s členom 1(2) dela I Protokola 3 k Sporazumu med državami Efte o ustanovitvi nadzornega organa in sodišča, saj bi moral imeti pomisleke glede združljivosti ukrepa s Sporazumom EGP;
                           
                        
                              —
                           
                           
                              kršil svojo obveznost ustrezne obrazložitve iz člena 16 Sporazuma med državami Efte o ustanovitvi nadzornega organa in sodišča.